Document ID: 32001R1106

Κανονισμός (ΕΚ) αριθ. 1106/2001 του Συμβουλίου
της 30ής Μαΐου 2001
για την παράταση της περιόδου εφαρμογής του κανονισμού (ΕΟΚ) αριθ. 3621/92 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένων προϊόντων της αλιείας στις Καναρίους Νήσους και του κανονισμού (ΕΚ) αριθ. 527/96 για την προσωρινή αναστολή των αυτόνομων δασμών του κοινού δασμολογίου και για τη σταδιακή εφαρμογή των δασμών του κοινού δασμολογίου κατά την εισαγωγή ορισμένων βιομηχανικών προϊόντων στις Καναρίους Νήσους
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής(1),
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3621/92(2), και ο κανονισμός (ΕΚ) αριθ. 527/96(3) λήγουν στις 31 Δεκεμβρίου 2000.
(2) Η μεταβατική περίοδος για την εισαγωγή του κοινού δασμολογίου στις Καναρίους Νήσους, όπως ορίζεται στο άρθρο 6 παράγραφος 1 του κανονισμού (ΕΟΚ) αριθ. 1911/91 του Συμβουλίου, της 26ης Ιουνίου 1991, για την εφαρμογή των διατάξεων της κοινοτικής νομοθεσίας στις Καναρίους Νήσους(4), λήγει επίσης στις 31 Δεκεμβρίου 2000.
(3) Τον Οκτώβριο και το Νοέμβριο του 2000, οι ισπανικές αρχές ζήτησαν την διατήρηση των μέτρων σχετικά με το κοινό δασμολόγιο για τις Καναρίους Νήσους πέραν του έτους 2000 και υπέβαλαν ορισμένα έγγραφα που δικαιολογούν το αίτημα αυτό.
(4) Βάσει αυτής της αίτησης, αποφασίσθηκε να παραταθεί η μεταβατική περίοδος που ορίζεται στο άρθρο 6 παράγραφος 1 του κανονισμού (ΕΟΚ) αριθ. 1911/91, μέχρι τις 31 Δεκεμβρίου 2001.
(5) Ο χρόνος για την εκτίμηση της τεκμηρίωσης ήταν ανεπαρκής προκειμένου να συναχθεί ένα οριστικό συμπέρασμα για το εάν η διατήρηση των μέτρων για την αιτούμενη περίοδο εξακολουθεί να δικαιολογείται. Όμως, επειδή η άμεση κατάργηση αυτών των μέτρων θα είχε ένα αρνητικό αποτέλεσμα στην τοπική παραγωγή, είναι απαραίτητο να εξασφαλισθεί η συνέχιση του εν λόγω καθεστώτος. Η περίοδος εφαρμογής των κανονισμών (ΕΟΚ) αριθ. 3621/92 και (ΕΚ) αριθ. 527/96, πρέπει επομένως να παραταθεί μέχρι τις 31 Δεκεμβρίου 2001.
(6) Μετά την ολοκλήρωση της προαναφερόμενης εκτίμησης, η Επιτροπή θα υποβάλλει, εν ανάγκη, νέα πρόταση λαμβάνοντας υπόψη τους στόχους του άρθρου 299 παράγραφος 2 της συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο άρθρο 1 παράγραφος 1 του κανονισμού (ΕΟΚ) αριθ. 3621/92, η ημερομηνία "31 Δεκεμβρίου 2000" αντικαθίσταται από την ημερομηνία "31 Δεκεμβρίου 2001".
2. Στο άρθρο 1 παράγραφος 2 και στα παραρτήματα ΙΙ, ΙΙΙ και ΙV του κανονισμού (ΕΚ) αριθ. 527/96, η ημερομηνία "31 Δεκεμβρίου 2000" αντικαθίσταται από την ημερομηνία "31 Δεκεμβρίου 2001".
3. Στα παραρτήματα ΙΙΙ και ΙV του κανονισμού (ΕΚ) αριθ. 527/96, η ημερομηνία "1 Ιανουαρίου 2001" αντικαθίσταται από την ημερομηνία "1 Ιανουαρίου 2002".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 2001.

Labels: 1
3
6
18
15